Endnu engang har der været udbrudt brand på Rasmus Raskvej i Brønderslev. Branden brød ud i og ved en container ved siden af boligblokken. Politiet fik meldingen klokken 03.33 tirsdag nat. Politiet var på stedet og tog DNA-tests af en dunk, som muligvis har indeholdt benzin. Om den nye brand er påsat, vides ikke endnu. - Det er for tidligt at sige noget endnu, siger vagtchef ved Nordjyllands Politi Henrik Beck til TV2/Nord. Nordjyllands Politi anholdte og sigtede den 16. december en 39-årig mand for syv påsatte brande på Rasmus Raskvej, men han blev senere løsladt.
Rasmus Raskvej i Brønderslev har været plaget af påsatte brande. Nu er den gal igen.